Pazardžik

Pazardžik (ka Pazardzhik; bulgaaria keeles Пазарджик) on linn Bulgaarias, Pazardžiki piirkonna ja Pazardžiki valla keskus. Asub Maritsa jõe ääres.

Linna asutasid 1485. aastal Bessaraabiast pärit tatarlased ja selle nimi oli algselt Tatar Pazarcik ('tatari turuke'). Linn oli kuni 15. sajandist 1980. aastateni riisikasvatuse keskus. 1830. aastatel tekkis linnas bulgaarlaste kogukond ning 1865. aastal moodustasid bulgaarlased juba 57 % linna elanikest.

Pärast Vene-Türgi sõda (1877–1878) läks Pazardžik Ida-Rumeelia koosseisu, mis liideti 1885 Bulgaaria vürstiriigiga.

Linna 18 mošeest on säilinud vaid 1667. aastal ehitatud Kuršumlu mošee.

2020. aasta lõpus oli linnas 66 690 elanikku.https://www.nsi.bg/bg/content/2975/%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5-%D0%BF%D0%BE-%D0%BE%D0%B1%D0%BB%D0%B0%D1%81%D1%82%D0%B8-%D0%BE%D0%B1%D1%89%D0%B8%D0%BD%D0%B8-%D0%BC%D0%B5%D1%81%D1%82%D0%BE%D0%B6%D0%B8%D0%B2%D0%B5%D0%B5%D0%BD%D0%B5-%D0%B8-%D0%BF%D0%BE%D0%BB

 Viited 

 Välislingid 
 https://www.pazardzhik.bg/

Kategooria:Bulgaaria linnad
Kategooria:Pazardžiki piirkond